OzLabs/hebrew-wiki-articles huggingface dataset:
כוח מיקוח

כוח מיקוח הוא היכולת היחסית של צדדים בסיטואציה של ויכוח (כגון מיקוח, כתיבת חוזה או חתירה להשגת הסכם) להשפיע זה על זה. אם שני הצדדים נמצאים במעמד שווה בוויכוח, אז יהיה להם כוח מיקוח שווה, באותו האופן בו הדבר מתקיים בשוק תחרותי לחלוטין, או בין מונופול למונופסון אשר במעמד שווה בוויכוח.

ישנם מספר תחומים שבהם מושג כוח המיקוח הוכח כמכריע לניתוח קוהרנטי, כולל תורת המשחקים, הסדרי משא ומתן קיבוציים, משא ומתן דיפלומטי, יישוב ליטיגציה, קביעת המחיר של ביטוח ובאופן כללי כל תהליך של משא ומתן.

== כוח קנייה ==

כוח קנייה הוא סוג של כוח מיקוח הנוגע לרוכש ולספק. לדוגמה, קמעונאי עשוי להיות מסוגל להכתיב את המחיר לספק קטן אם יש לו נתח שוק גדול או יכול לקנות פריטים מסוימים בכמויות גדולות.

== ראו גם==
* התמקחות
* חמשת הכוחות של פורטר
* כוח קנייה

קטגוריה:מסחר
קטגוריה:תורת המשחקים
סרדאר דורסון

סרדאר דורסון (בטורקית: Serdar Dursun; נולד ב-19 באוקטובר 1991 בהמבורג שבגרמניה) הוא כדורגלן טורקי המשחק בעמדת החלוץ בקבוצת פתיח קארגומרוק מליגת העל הטורקית ובנבחרת טורקיה.

== קריירת מועדונים ==
דורסון החל את הקריירה המקצוענית שלו בקבוצת המילואים של הנובר 96 בשנת 2010, ולאחר מכן עבר לשחק באסקישהירספור בטורקיה, ממנה הושאל לסנליאורפהספור ולדניזליספור. בשנת 2014 עבר לפתיח קארגומרוק. בשנת 2016 חזר לגרמניה ועבר לגרויטר פירט, ולאחר מכן לדרמשטאדט 98. בשנת הבקיע 27 שערים בבונדסליגה השנייה, והיה למלך השערים בעונה זו.

ב-15 ביוני 2021 חתם דורסון על חוזה לשלוש עונות בפנרבחצ'ה מליגת העל הטורקית.

ב-25 באוגוסט 2023 חזר לפתיח קארגומרוק.

== קריירה בינלאומית ==
ב-11 באוקטובר 2021 ערך דורסון את הופעת הבכורה שלו בנבחרת טורקיה, בניצחון 1–2 על נבחרת לטביה במסגרת מוקדמות מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים טורקים
קטגוריה:חלוצי כדורגל טורקים
קטגוריה:כדורגלני אסקישהירספור
קטגוריה:כדורגלני דניזליספור
קטגוריה:כדורגלני גרויטר פירט
קטגוריה:כדורגלני דרמשטאדט 98
קטגוריה:כדורגלני פנרבחצ'ה
קטגוריה:כדורגלני נבחרת טורקיה
קטגוריה:כדורגלני פתיח קארגומרוק
קטגוריה:טורקים שנולדו ב-1991
צליל וזמר

פרחי צליל וזמר הייתה מקהלת ילדים מסוגת המוזיקה החסידית שהוקמה בשנת 1978 במונסי שבניו יורק, על ידי המוזיקאי אברהם רוזנברג. המקהלה פעלה במשך 24 שנה, עד שנת 2002.

==היסטוריה של המקהלה==
דרכו המוזיקלית של אברהם רוזנברג התחילה בניו יורק, אז החלו להתגלות כישוריו המוזיקליים כמלחין וכמנצח כאשר ניצח על מקהלת הילדים של תנוער הנוער "צבאות השם" העולמית, בין היתר בפני הרבי מליובאוויטש בעת מעמד חלוקת "כוס של ברכה" במוצאי שמחת תורה.

ב-1978 הקים את מקהלת "צליל וזמר", והתקליט הראשון שלה - "צליל וזמר 1" יצא בשנת (1984).

חלק מבוגרי המקהלה הפכו לזמרים מוכרים ברבות השנים, לדוגמת: מענדי וולד, שלומי דאקס, זהר אגבשוף ועוד.

חלק משירי המקהלה הפכו ללהיטים המושמעים עד היום כמו: "אור חדש", "כי ניחם", "התעוררי", "ניגון האדרת והאמונה", "אייבשטר" (בתרגום לעברית - ריבונו של עולם), "ושמחת בחגך".

במשך השנים המקהלה הופיעה ברחבי העולם, ב-1992 בחג החנוכה הגיעה המקהלה להופיע בישראל לכבוד הארגון "זכרון מנחם" עם אברהם פריד והמלחין יוסי גרין, במהלכה שרו את מיטב הלהיטים שלהם ואף ערכו הילדים מספר חיקויים לגדולי הזמר החסידי של אותה תקופה.

בשנת 2002, לאחר פיגוע 11 בספטמבר, אז התבטלו מספר הופעות של המקהלה ופטירת אביו של רונזברג - המקהלה נסגרה.

==דיסקוגרפיה==
* צליל וזמר 1 - ציפור קטנה<ref></ref>
* צליל וזמר 2 - כאייל תערוג <ref></ref>
* צליל וזמר 3 - אור חדש <ref></ref>
* צליל וזמר 4 - כי נחם <ref></ref>
* צליל וזמר 5 - תן לנו לגדול <ref></ref>
* צליל וזמר 6 - זה לעולם לא מאוחר <ref></ref>
* צליל וזמר 7 - תהיה הכי טוב שאתה יכול
* צליל וזמר 8 - שמע קולנו

== קישורים חיצוניים ==
* 
* 
* 

== הערות שוליים ==

קטגוריה:להקות חסידיות
קטגוריה:להקות אמריקאיות
קטגוריה:מקהלות ילדים ונערים
קטגוריה:זמרים חסידיים
אברהם היכיני

הרב אברהם היכיני או היכני היה רב, פוסק, פייטן ומשורר בקושטא ובאזמיר במאה ה-17.

== ביוגרפיה ==
נולד בקושטא בשנת ה'שע"א (1611) לערך, למד אצל רבי יוסף מטראני יחד עם רבי חיים בנבנישתי<ref>שם הגדולים מערכת גדולים אות י [קלו] מהר"ר יוסף מטראני </ref>, מחבר ספר כנסת הגדולה, שקורא לו: . כיהן כדיין בעיר יחד עם רבי משה בנבנישתי, מחבר שו"ת פני משה<ref>חלק ג' סימן כ"א</ref>. יש הטוענים שבשלב מסוים התחבר עם תומכי שבתי צבי<ref name=":0" />, אך יש לציין כי החיד"א מזכירו בספר שם הגדולים<ref>מערכת גדולים, מערכת א' אות נד</ref> ומביא את ספריו. היה דרשן דגול אשר לא היה כמוהו בקושטאנטינה.<ref name=":0">קיצור ציצת נובל צבי דף י"ב עמוד א</ref>

נפטר באזמיר בשנת תמ"ב (1682)

== חיבוריו ==
הוד מלכות
* ספר הוד מלכות (קושטא תט"ו) - מאה וחמישים מזמורי תפילה שחיבר, הדומים באופיים למזמורי תהלים.
* אשל אברהם, דרושים.
* תוספת מרובה, ביאור על התוספתא. [הפירוש לא נשתמר<ref>מבוא לתוספתא עם פירוש תולדות יצחק, עמ' 15 הערה 11</ref>]

* "רזי לי" - כתב יד אדלר 2360 בביהמ"ל בניו יורק סימן 1716 (סימן 10814).
* תשובה בכת"י בדין ניזונת ואיני עושה<ref>כעדות החיד"א (שם הגדולים א', סימן נ"ב)</ref>

== לקריאה נוספת ==
* רבי חיים מיכל, אור החיים, פרנקפורט תרנ"א, עמוד 32
* שם הגדולים, מערכת גדולים, מערכת א', אות נד
* ש' וואנונו, אנציקלופדיה לחכמי טורקיה, עמוד 83

== קישורים חיצוניים ==
* 
* 
* 

== הערות שוליים ==

קטגוריה:נפטרים ב-1682
קטגוריה:ילידי 1611
קטגוריה:רבנים טורקים
קטגוריה:רבנים ספרדיים
קטגוריה:האימפריה העות'מאנית: רבנים
קטגוריה:פייטנים
קטגוריה:רבנים: אחרונים
גביע נשיא אירלנד

גביע נשיא אירלנד (באנגלית: President of Ireland's Cup) הוא מפעל כדורגל מסוגת הסופר קאפ המשוחק אחת לשנה בין אלופת ליגת העל האירית לבין מחזיקת גביע ה-FAI.

הגביע נקרא על שם נשיא אירלנד, והוא היווה תחליף למספר טורנירים מסוגת הסופר קאפ שבוטלו לאורך השנים.<ref></ref>

הטורניר נוסד ב-2014, ובשנתו הראשונה התמודדו בו אלופת הליגה סנט פטריק אתלטיק ומחזיקת הגביע סלייגו רוברס.<ref></ref>

==הגמר לפי שנים==
{| class="wikitable"
! שנה
! זוכה
! תוצאה
! סגנית
! הערות
|-
| 2014
| סנט פטריק אתלטיק
| 1–0
| סלייגו רוברס
|
|-
| 2015
| דאנדוק
| 2–1
| סנט פטריק אתלטיק
| <ref></ref>
|-
| 2016
| קורק סיטי
| 2–0
| דאנדוק
| <ref></ref>
|-
| 2017
| קורק סיטי
| 3–0
| דאנדוק
| <ref></ref>
|-
| 2018
| קורק סיטי
| 4–2
| דאנדוק
| <ref></ref>
|-
| 2019
| דאנדוק
| 2–1
| קורק סיטי
| <ref></ref>
|-
| 2020 ||colspan=5| לא שוחק בשל התפרצות נגיף הקורונה
|-
| 2021
| דאנדוק
| 1–1 (4–3 פ)
| שמרוק רוברס
| <ref></ref>
|-
| 2022
| שמרוק רוברס
| 1–1 (5–4 פ)
| סנט פטריק אתלטיק
| <ref></ref><ref name="2022 Cup"></ref>
|-
|2023
|דרי סיטי
|2–0
|שמרוק רוברס
|
|}

==הערות שוליים==

קטגוריה:תחרויות כדורגל באירלנד
אירלנד
שברולט טראוורס

שברולט טראוורס (באנגלית: Chevrolet Traverse) היא מכונית במרכב קרוסאובר בעלת שבעה או שמונה מקומות ישיבה, המיוצרת על ידי חברת ג'נרל מוטורס תחת המותג שברולט משנת 2008.

== דור ראשון (2008–2017) ==
הדור הראשון של הטראוורס הוצג לראשונה בפברואר 2008 בתערוכת שיקגו, כמחליף של שברולט אפלנדר, שפותח על פלטפורמה ומכלולים של שלושה דגמים נוספים של הקונצרן: סאטורן אאוטלוק, GMC אקדיה וביואיק אנקלייב.

הטראוורס הגיעה לישראל בדצמבר 2008.

היצע יחידת ההנעה כלל מנועי בנזין v6 בנפח 3,600 סמ"ק עם הספקים של 281 ו-288 כוחות סוס ותאוצה מ-0 ל-100 קמ"ש תוך כ-10 שניות, לצד תיבת הילוכים אוטומטית עם שישה הילוכים.

ממדי המכונית היו גדולים, עם אורך של 5,207 מ"מ, רוחב של 1,991 מ"מ, גובה של 1,788 מ"מ ובסיס גלגלים באורך של 3,020 מ"מ.

אבזור הבטיחות של המכונית כולל 7 כריות אוויר ובקרת יציבות.

בדצמבר 2012 הציגה שברולט בתערוכת הרכב הבינלאומית בניו-יורק מתיחת פנים לטראוורס, במסגרתה שונה העיצוב החיצוני, יחידות התאורה הוחלפו בחדשות ואיכות תא הנוסעים שופרה משמעותית.

יחידות ההנעה נותרו ללא שינוי.
 
מתיחת הפנים הגיעה לישראל במרץ 2013.

== דור שני (2017–הווה) ==
הדור השני של שברולט טראוורס הוצג ב-8 בינואר 2017 בתערוכת הרכב בדטרויט, עם עיצוב חדש לחלוטין.

הדור החדש קיבל שני יחידות הנעה עם מנוע בנזין, שתיהן עם תיבת הילוכים אוטומטית עם 9 הילוכים:

מנוע v6 בנפח 3,600 סמ"ק עם הספק של 318 כוחות סוס, ומנוע טורבו-בנזין עם 258 כוחות סוס.

מידות הדור החדש לא השתנו משמעותית מהדור היוצא, עם תוספת של 5 מ"מ בלבד לרוחב, 7 מ"מ לגובה, 50 מ"מ לבסיס הגלגלים, מלבד ממד האורך שהופחת בכ-20 מ"מ.

אבזור הבטיחות כלל כסטנדרט 7 כריות אוויר ומגוון מערכות בטיחות פסיביות, כאשר ברמות הגימור הגבוהות נוספו מגוון מערכות בטיחות אקטיביות.

הדור השני של הטראוורס הגיע לישראל בנובמבר 2017.

ב-15 במרץ 2020 חשפה שברולט מתיחת פנים לטראוורס, במסגרתה עוצבו מחדש יחידות התאורה הקדמיות והאחוריות וחזית הרכב, חישוקי גלגלים חדשים ומערכות בטיחות מתקדמות גם בגרסאות הזולות.

היצע המנועים נותר ללא שינוי.

לישראל הגיעה מתיחת הפנים ב-17 בינואר 2022.

== ראו גם ==
* יונדאי פליסייד
* פורד אקספלורר
* שברולט אפלנדר

==קישורים חיצוניים==

* 

== הערות שוליים ==

טראוורס
קטגוריה:דגמי מכוניות שהושקו ב-2008
קטגוריה:קרוסאובר
קטגוריה:מיניוואנים
קטגוריה:כלי רכב אמריקאיים
שרה צ'רצ'יל (שחקנית)

שרה צ'רצ'יל ו[[דוד בן-גוריון בטקס חנוכת אודיטוריום צ'רצ'יל]]
שרה צ'רצ'יל (באנגלית: Sarah Churchill; 7 באוקטובר 1914 – 24 בספטמבר 1982) הייתה רקדנית ושחקנית תיאטרון, קולנוע וטלוויזיה בריטית. בתו של וינסטון צ'רצ'יל.

==ביוגרפיה==
שרה צ'רצ'יל נולדה בלונדון כבתם השנייה של וינסטון וקלמנטיין צ'רצ'יל ונקראה על שם שרה צ'רצ'יל, הדוכסית ממרלבורו.

במלחמת העולם השנייה התגייסה לחיל העזר האווירי לנשים ועסקה בפענוח תצלומי אוויר.

היא החלה להופיע בסרטים בשנת 1937. סרטה המוצלח ביותר היה "חתונה מלכותית" משנת 1951 בו הופיעה לצדם של פרד אסטר, ג'יין פאוול ופיטר לופורד.

סרטה האחרון היה "זה התחיל בלחישה" לצדו של אנתוני קווייל (1959).

היא הופיעה גם בתיאטרון ובסדרות טלוויזיה.

בתקופה מסוימת סבלה מאלכוהוליזם ונעצרה מספר פעמים בגלל התפרעות.

ב-1958 הגיעה לישראל כדי להשתתף בחנוכת אודיטוריום צ'רצ'יל בטכניון בחיפה.

==חיים אישיים==
שרה צ'רצ'יל הייתה נשואה שלוש פעמים:
* ויק אוליבר – קומיקאי ומוזיקאי (1937–1945), גירושין
* אנתוני ביקום (1949–1957), התאלמנות
* תומאס טאצ'ט ג'סון (1962–1963), התאלמנות

==פילמוגרפיה חלקית==
* Who's Your Lady Friend? (1937)
* Spring Meeting (1941)
* He Found a Star (1941)
* Fatal Symphony (1947)
* Daniele Cortis (1947)
* All Over the Town (1949)
* חתונה מלכותית (1951)
* Fabian of the Yard (1954)
* זה התחיל בלחישה (1959)

==קישורים חיצוניים==

* [https://www.findagrave.com/memorial/21736976/sarah-churchill שרה צ'רצ'יל], באתר find a grave
* [https://www.youtube.com/watch?v=8FI4GkfmkaQ שרה וקלמנטיין צ'רצ'יל], באתר יוטיוב
* [https://www.youtube.com/watch?v=Gf9eaEnZ5oY חתונתם של שרה ואנתוני (1949)], באתר יוטיוב
* [https://www.youtube.com/watch?v=Tu8cjP-njY8 שרה צ'רצ'יל ואנתוני ביקום], באתר יוטיוב
* 

קטגוריה:שחקניות קולנוע וטלוויזיה בריטיות
קטגוריה:רקדניות בריטיות
קטגוריה:שחקניות תיאטרון בריטיות
קטגוריה:רקדנים בריטים
קטגוריה:שחקני קולנוע וטלוויזיה בריטים
קטגוריה:שחקני תיאטרון בריטים
קטגוריה:בריטים שנולדו ב-1914
קטגוריה:בריטיות שנולדו ב-1914
קטגוריה:בריטים שנפטרו ב-1982
קטגוריה:בריטיות שנפטרו ב-1982
פעמון (שיר)

"פעמון" הוא סינגל שהוקלט על ידי הזמרת הישראלית נועה קירל. הוא יצא לאור ב-15 במרץ 2022, על ידי חברת התקליטים NMC, כסינגל שלא מתוך אלבום. הוא נכתב על ידי קירל ורון ביטון והופק על ידי איתי גלו, שהפיק גם את "מועבט" של עדן בן זקן. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.5 מיליון השמעות.

השיר הגיע למקום הראשון במצעד הסינגלים הישראלי של המדיה פורסט.

בנוסף השיר הופיע בסדרה ג'יני וג'ורג'יה עונה 2

== רקע וכתיבה ==
בריאיון לרשת 13 הסבירה קירל כי שיתוף הפעולה בינה לבין גאלו נוצר תחילה ברצונו האישי לעבוד עמה. היא טענה כי הוא הזמין אותה מספר פעמים לאולפנו הפרטי כדי לעבוד על יצירות יחד. לאחר מכן הציעה לצרף את ביטון, ויחד חשבו השלושה על קונספט שילווה את השיר. בהתאם לכותרו, הרעיון שהרצועה כרוכה סביבו הוא פעמון והצלילים שהוא מפיק בנקישה. - הסבירה קירל על צלילי הפעמון.

== וידאו קליפ ==
הווידאו קליפ הרשמי פורסם בשבוע הראשון לצאת "פעמון" בפלטפורמת הטיקטוק בלבד. לטענתה של קירל היא חיפשה פלטפורמה חדשנית בה ניתן יהיה לפרסם את הקליפ כדי להלהיב את קהל היעד שלה. היא הסבירה על המהלך הפרסומי בריאיון ואמרה: . בשבוע השני לצאת השיר פורסם הקליפ גם בפלטפורמת היוטיוב. נכון לדצמבר 2022 עומד מונה הצפיות של הקליפ על למעלה מ-17 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
|-
!עולם
|15 במרץ 2022
|הזרמת מוזיקה • הורדה דיגיטלית
|NMC
|}

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי נועה קירל
קטגוריה:שירי איתי גלו
קטגוריה:שירים בעברית
קטגוריה:שירים שנכתבו על ידי נועה קירל
קטגוריה:שירים שנכתבו על ידי רון ביטון
קטגוריה:שירים שהופקו על ידי איתי גלו
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון בעשירייה
קטגוריה:סינגלים בהוצאת NMC יונייטד אנטרטיינמנט
ספורטינג בראגה (כדורגל חופים)

ספורטינג קלאב דה בראגה (בפורטוגזית: Sporting Clube de Braga) הוא מועדון כדורגל חופים מבראגה, פורטוגל. המועדון נוסד בשנת 2013 וכבר בשנתו הראשונה בליגה המקומית, זכה באליפות. למועדון זה שש אליפויות בליגה הפורטוגלית וזכייה אחת בגביע הפורטוגלי. ברמה הבינלאומית, בראגה זכתה שלוש פעמים בגביע אירופה לאלופות בכדורגל חופים בנוסף לעוד שלוש סגנויות, כל זה באופן רצוף בין השנים 2017 ל-2022 ושתי זכיות בגביע העולם למועדונים (הידוע יותר בשם "מונדיאליטו דה קלאב").

==הסגל הנוכחי==
סגל נכון לגביע אירופה לאלופות 2022

מאמן: אנטוניו טורס

==הישגים ותארים==
===תחרויות בינלאומיות===
גביע אירופה לאלופות בכדורגל חופים
* אלופה (3): 2017, 2018, 2019
* סגנית (3): 2020, 2021, 2022

מונדיאליטו למועדונים
* אלופה (2): 2019, 2020
* סגנית (1): 2021

===תחרויות לאומיות===
אליפות פורטוגל בכדורגל חופים
* אלופה (6): 2013, 2014, 2015, 2017, 2018, 2019
* סגנית (2): 2016, 2020

הגביע הפורטוגלי
* אלופה (1): 2019

==קישורים חיצוניים==
* 
* [https://beachsoccer.com/team/sc-braga-3 דף הקבוצה] באתר הרשמי של כדורגל החופים
* [https://bsrussia.com/profiles/teams/170 דף הקבוצה] באתר הרשמי של כדורגל החופים 

קטגוריה:קבוצות כדורגל חופים פורטוגזיות
קטגוריה:ספורטינג בראגה
קאסה בנפיקה לורס

קאסה בנפיקה לורס (בפורטוגזית: Casa Benfica Loures) הוא מועדון כדורגל חופים מליסבון, פורטוגל. ברמה הבינלאומית, הקבוצה זכתה בשנת 2022 בגביע אירופה לאלופות בכדורגל חופים.

==הסגל הנוכחי==
סגל נכון לגביע אירופה לאלופות 2022

מאמן: דניאל לימה

==הישגים ותארים==
===תחרויות בינלאומיות===
גביע אירופה לאלופות בכדורגל חופים
* אלופה (1): 2022

==קישורים חיצוניים==
* [https://beachsoccer.com/event/euro-winners-cup-2022/participating-teams/casa-benfica-loures-3 דף הקבוצה] באתר הרשמי של כדורגל החופים

==הערות שוליים==

קטגוריה:קבוצות כדורגל חופים פורטוגזיות
הר ברוקר

הר ברוקר (באנגלית: Mount Brooker) הוא הר בחלקו הדרום-מזרחי של רכס אלארדייס, באי ג'ורג'יה הדרומית, בטריטוריה בריטית שמעבר לים, איי ג'ורג'יה הדרומית ואיי סנדוויץ' הדרומיים, שבדרום האוקיינוס האטלנטי בקרבת דרום אמריקה ואנטארקטיקה.

גובהו של הר ברוקר 1,880 מטרים מעל פני הים.

הר ברוקר ממוקם במוצאו של קרחון וב.

== היסטוריה ==
=== גילוי ההר ===

ההר התגלה על ידי קבוצת הסקר הגרמנית במשך סקרי שנת הקוטב הבינלאומית (International Polar Year Investigations), שנערכו בעונת המחקר (הקיץ האנטארקטי) שבשנים 1882–1883.

=== הטיפוס על ההר ===

הראשונים שטיפסו לפסגת ההר, היו איאן מ. ברוקר (Ian M. Brooker), אי. סי. וב (E.C. Webb), שהיו חברים במשלחת החקר הבריטית לג'ורג'יה הדרומית (British South Georgia Expedition), אשר חקרה את האי בעונת המחקר (הקיץ האנטארקטי) 1954–1955, בפיקודו של ג'ורג' סאטון (George Sutton).

הטיפוס בוצע בשנת 1955.

=== מקור השם ===

ההר נקרא עם שם איאן מ. ברוקר - שהיה הראשון שהגיע לפסגת ההר.

ברוקר
מתי המקלל

אצל מתי, המוכר יותר בשם מתי המקלל, הוא פאב בשוק לוינסקי אשר בדרום תל אביב. המקום נקרא על שמו של בעליו לשעבר, מתתיהו (מתי) לנדשטיין (1929 – 2019), שהתפרסם בזכות נטייתו לקלל את ציבור לקוחותיו. עקב כך, צברו המקום ובעליו אוהדים רבים, וזכו לתשומת לב נרחבת.

==רקע==
לנדשטיין, ניצול שואה, עלה ארצה ב-1947. בשנותיו הראשונות כעולה חדש עבד בחברת סולל בונה. בשנות ה-50 ירד מהארץ לדרום אמריקה, שם התחתן והוליד את ילדיו. מעט לפני מלחמת יום הכיפורים, שב ארצה.

את הפאב רכש בשנת 1973 מבעליו הקודמים, ומאז, הפך המקום למקור פרנסתו העיקרי. כבעל הפאב, הרבה לקלל את לקוחותיו – הדבר הפך הלכה למעשה לסימן ההיכר של המקום, והיווה את מקור העניין העיקרי בו.

בשנת 2011 קיבל לנדשטיין פרס מפעל חיים בתחום הבירה, ובשנת 2014 הושקה בירה על שמו, שנשאה את איור דמותו.

לאחר מותו של לנדשטיין, קיבלו על עצמם בני משפחתו הנותרים את ניהול המקום.

==מורשת==
לנדשטיין נחשב לדמות איקונית בתולדות המסעדנות התל אביבית, ורבים רואים בו מקור השראה ומודל לחיקוי. אושיות תרבות אחדות היו פוקדות את המקום בבעלותו, בהן המשורר חיים גורי, המוזיקאי שמוליק קראוס והבמאי צבי שיסל.

==קישורים חיצוניים==
* 	
* 
* 

קטגוריה:תל אביב-יפו: בתי קפה ומסעדות
קטגוריה:ברים ופאבים
שירותים פיננסיים PNC

(מסוגנן כ-PNC) היא חברת אחזקות בנקאית אמריקאית ותאגיד שירותים פיננסיים שבסיסה בפיטסבורג, פנסילבניה. חברת הבת הבנקאית שלה, PNC Bank, פועלת ב-27 מדינות ובמחוז קולומביה, עם 2,629 סניפים ו-9,523 כספומטים. בנק PNC נמצא ברשימת הבנקים הגדולים בארצות הברית לפי נכסים והוא אחד הבנקים הגדולים ביותר לפי מספר הסניפים, הפיקדונות ומספר הכספומטים.

החברה מספקת גם שירותים פיננסיים כגון ניהול נכסים, ניהול עושר, תכנון עיזבון, שירות הלוואות ועיבוד מידע. PNC הוא אחד המלווים הגדולים במנהל עסקים קטנים ואחד ממנפקי כרטיסי האשראי הגדולים ביותר. היא גם מספקת הלוואות מבוססות נכסים לחברות הון פרטיות ולחברות בשוק הביניים. PNC מפעילה את אחד מעסקי ניהול האוצר הגדולים והמארגנת המובילה השנייה בגודלה של סינדיקציות הלוואות מבוססות נכסים בארצות הברית. האריס ויליאמס ושות', חברת בת של החברה, היא אחת מחברות הייעוץ למיזוגים ורכישות הגדולות במדינה לחברות בעלות שוק בינוני. Midland Loan Services, חטיבה של PNC Real Estate שבסיסה באוברלנד פארק, קנזס ונוסדה בשנת 1991, מדורגת על ידי Mortgage Bankers Association בתור המנהלת השנייה בגודלה והשירות העיקרי של הלוואות בנקים מסחריים ומוסדות חיסכון.

מאז 1984, PNC ערכה את מדד מחירי חג המולד, אינדיקטור כלכלי הומוריסטי אשר מעריך את המחירים של הפריטים שנמצאו בשיר " The Twelve Days of Christmas ".

השם "PNC" נגזר מראשי התיבות של שתי החברות הקודמות של הבנק: Pittsburgh National Corporation ו-Providident National Corporation, שהתמזגו ב-1983. PNC Mortgage (לשעבר National City Mortgage) זוכה למימון המשכנתא הראשונה בארצות הברית ויש לה משרדים ברחבי הארץ.

==גלריית תמונות==
<gallery>
Farmers_and_Mechanics_National_Bank.JPG|סניף בנק היסטורי, ממוקם בג'ורג'טאון, וושינגטון די. סי.
PNC_Bank_-_Pennsylvania_Avenue.JPG|סניף PNC Bank, ממוקם במטה לשעבר של Riggs Bank בשדרת פנסילבניה, וושינגטון די. סי.
National_Bank_of_Washington_301_7th_Street,_NW_in_Washington,_D.C.JPG|ממוזער|סניף בנק PNC, ממוקם בבניין ההיסטורי של בנק לאומי של וושינגטון, וושינגטון די. סי.
Southgate_Tower_(2021).jpg|מגדל PNC Southgate לשעבר בסאות'גייט, מישיגן. PNC פינה את הבניין ב-2013.
PNC_footprint.png|טביעת הרגל של סניף PNC, נכון לנובמבר 2021
PNC_Bank_Corporate_footprint.jpg|טביעת רגל תאגידית של בנק PNC
</gallery>

==קישורים חיצוניים==

* 

קטגוריה:חברות אמריקאיות
קטגוריה:בנקים
קטגוריה:ארצות הברית: בנקים
הא בהא תליא

הָא בְּהָא תַּלְיָא הוא ביטוי בשפה הארמית, המובא בתלמוד, ופירושו: הדברים תלויים זה בזה, שני הדברים כרוכים זה בזה.

נעזרים בביטוי, בדרך כלל, כדי להסביר את הקשר בין שני טיעונים (או שתי הגדרות) הנובעים זה מזה.

==המקור התלמודי==
 האמוראים דנים כאן בהלכות ברית מילה החלה בשבת. מובאות כאן שתי גישות לגבי מועד המילה, במקרה שהיום השמיני חל בשבת, ולגבי תאריך המילה של התינוק עצמו. הם מגיעים למסקנה, שאין הגישה האחת סותרת את השנייה, אלא נובעת ממנה – הא בהא תליא!

מקום נוסף בתלמוד שנעזר בביטוי נמצא בדיון במסכת נזיר.

==שימושים בעברית המודרנית==
* דוד בן-גוריון, "המחנה העברי בהתנדבו לעבודת־הצבא מתנדב באותה שעה לעבודת התחיה בארצנו. עם יצירת המחנה העברי הלוחם ייווצר גם מחנה עברי עובד. הא בהא תליא".
* י.ל. פרץ, "הא בהא תליא – עונה זליג – אהבה ויופי חד הוא"<ref>י.ל. פרץ, "[https://benyehuda.org/read/992 ונוס ושולמית]", פרויקט בן יהודה</ref>
* "[https://www.nli.org.il/he/newspapers/khm/1960/03/06/01/article/8 מעשים היטלריסטים גוררים תעמולה אנטישמית, והא בהא תליא]", כותב "קול העם" בשנת 1960.<ref>קול העם, 6 במרץ 1960</ref>
* חגי סגל כותב במאמר משנת 1992: "מכאן תבין שמשמעת והרתעה הן כמעט שתי מלים נרדפות. הא בהא תליא".

==קישורים חיצוניים==
* "[https://lib.cet.ac.il/pages/item.asp?item=11907 הא בהא תליא]", מטח
*"[https://hebrew.en-academic.com/22001/הא_בהא_תליא הא בהא תליא]", אוצר עברית
*יוסי בלום-הלוי, "[https://www.inn.co.il/news/521725 משפט אזריה ופרשת עמונה] - הא בהא תליא", ערוץ 7, 1 בינואר 2017

==הערות שוליים==

קטגוריה:מילים וביטויים בארמית
קטגוריה:ניבים וביטויים חז"ליים
British Motor Corporation

British Motor Corporation, BMC היא חברה בריטית לייצור מכוניות שפעלה בשנים 1952–1966. היא הוקמה לאחר איחוד מספר יצרני רכב בריטים. בשנת 1966 בעקבות ארגון מחדש של תעשיית רכב הבריטית היא הפכה להיות חלק של British Leyland.

==היסטוריה==
החברה הוקמה בשנת 1952 בעקבות הסכם איחוד חברות Morris Motors ו-Austin Motor Company. בעקבות כך היא כללה גם ייצור רכבים מהדגמים של MG Cars, Riley Motor ו-Wolseley Motors. בהקמתה היא הגיע כ-39% מייצור המכוניות בבריטניה. היו"ר הראשון של החברה היה ויליאם מוריס. כבר בסוף 1952 הוא הוחלף על ידי לאונרד לורד, בעל חברת אוסטין.

מטה של BMC היה ממוקם במתחם אוסטין ליד בירמינגהאם ואוסטין היה המרכיב הדומיננטי בתאגיד. כבר לאחר שלוש שנים ייצור מנועים מתוצרת מוריס הופסק. המפעל ליד בירמינגהאם עבר שדרוג משמועתי בשנת 1951 והיה מודרני לתקופתו. לעומת זאת מערכת בקרת איכות ומערכת מסחרית של אוסטין הייתה חלשה. המכונית הנמכרת ביותר הייתה Mini ולפי ניתוח של פורד החברה הייתה מפסידה 30 פאונד על כל רכב נמכר. הציבור הבריטי היה נאמן לדגמים היסטוריים, כתוצאה מכך בחלקים של השוק מכוניות מתוצאת BMC התחרו ביניהם.

בשנת 1958 בטיסטה פינינפארינה קיבל הזמנה לעיצוב מחדש של דגמי BMC. הדגם אוסטין A40 פארינה שעוצב על ידו נחשב להאצ'בק הראשון שעבר לייצור סדרתי. הייצור נמשך עד לשנת 1967. מכוניות נוספות שהוצבו על ידו היו וולסלי 15/60 ו-מוריס אוקספורד פרינה.

החברה הייתה מייצרת גם מכוניות גדולות דוגמת Vanden Plas Princess. כמו כן במפעלי BMC היו פסי ייצור למכוניות מסחריות ומשאיות קלות.

בבעלות החברה היו 21 מפעלים בחוץ לבריטניה. מפעל חדש נבנה בשנת 1953 באוסטרליה. בדנמרק לחברה הייתה נוכחות חזקה, עקב ייצוא גדול של דנמרק לבריטניה רכבי BMC זכו להנחה משמעותית במיסוי. בשנת 1963 הוקם מפעל בספרד בעיר פמפלונה. לאחר מספר שנים הוא נרכש על ידי SEAT. בשנת 1964 הוקם מפעל בטורקיה. בשנת 2002 מפעל זה החל לייצא מכוניות לבריטניה ובכך סמל של BMC חזר למולדת. 

מכיוון שמכוניות דומות היו מיוצרות תחת שמות שונות, הוחלט להמשיך במסורת של אוסטין ולתת לכל תכנון מספר ייעודי "ADO" - Amalgamated Drawing Office". לדוגמה ADO38 היה שייך לדגמים Riley 4/72, Morris Oxford Farina, Wolseley 16/60, Magnette MkIV שהיו מיוצרים במפעלים שונים של החברה. שיטה זו שרדה גם לאחר סגירת החברה. למשל Austin Allegro שייצורה התחיל בשנת 1973 הייתה ידוע כ-ADO67.

במחצית שנות ה-60 תעשיית הרכב בריטית סבלה מקשיים רבים. ממשלת הרולד וילסון החליטה ללחוץ על מיזוגים במטרה לשפר תחרותיות של החברות. במחצית 1965 BMC רכשה אחד הספקים שלה Pressed Steel ובכך הוסיפה לצוותה 27 אלף עובדים. בהמשך נרכשה חברת Jaguar Cars.

בינואר 1968 בלחץ הממשל הוחלט לאחד BMC עם חברת ליילנד ולהקים חברה British Leyland. ייצור מכוניות נוסעים שהיה התמחות של BMC רוכז בחטיבת Austin-Morris Ltd ושימוש בשם BMC הופסק.

== תמונות ==
<gallery>
קובץ:1965.riley.4slash72.arp.jpg|riley.4
קובץ:1970_Morris_1100_Mk_2.jpg|Morris 1100
קובץ:SC06 1957 Mini Cooper S.jpg|Mini Cooper
קובץ:Austin_A40_(Farina)_Mk_I_reg_ca_1960.JPG|Austin_A40
קובץ: Mgb.bristol.750pix.jpg|MGB
</gallery>

==קישורים חיצוניים==

* [https://www.ranker.com/list/full-list-of-british-motor-corporation-models/reference רשימת דגי החברה]
* [https://www.theautochannel.com/vehicles/coll/marque/bmcnew2.html היסטוריה של BMC]
* [https://www.macsmotorcitygarage.com/video-a-history-of-the-british-motor-corporation/ סרטון של פעילות החברה שצולם בשנת 1962]
 

קטגוריה:יצרני רכב בריטיים
מיכאיל מרטיניוק

מיכאיל מרטיניוק (באוקראינית: Михаил Мартиньюк; 11 בנובמבר 1894 – 8 ביולי 1971) היה מורה וחסיד אומות העולם אוקראיני, שהציל יהודים בתקופת מלחמת העולם השנייה.<ref name=":0"></ref>

== פעילות בתקופת השואה להצלת יהודים ==
לאחר רצח הוריהן, מוישה וחיקה טאפט, ואחותן הקטנה הונא, נותרו רוזה וציליה טאפט לבד בגטו טרנובקה, מחוז דזולין, נפת ויניצה. הן שרדו אקציה גדולה ראשונה שהתקיימה ב-27 במאי 1942, ואף על פי שהגטו המשיך את קיומו, החליטו רוזה וציליה לנסות את מזלן ולהגיע לשטח טרנסניסטריה שבה, על פי השמועות, חיו יהודים תחת פיקוח רומני בגטאות ולא הוצאו להורג. ערב החיסול הסופי של גטו טרנובקה, במרץ 1943, הוזהרו רוזה וציליה על ידי המורה שלהן למתמטיקה לשעבר, מיכאיל מרטיניוק. ביוזמתו הציע להם מקום מסתור ווכן עזרה בחציית הגבול לטרנסניסטריה. הן שהו יומיים בביתו של מיכאיל בכפר ברזובקה. מיכאיל הסיע אותן בעגלתו לכפר טירלובקה, השוכן על גדת נהר הבאג. בלילה חצו רוזה וציליה את הנהר ומצאו את עצמן בשטח שבשליטת רומניה. באותו היום הן הגיעו לגטו ברשד, ושהו שם עד לבואו של הצבא האדום במרץ 1944. למרות התנאים הקשים הן הצליחו לשרוד.<ref></ref>

== לאחר המלחמה ==
לאחר השחרור, רוזה וציליה לא רצו לחזור לעיר הולדתן טרנובקה. הן לא היו מוכנות לשהות במקום שבו נרצחו יקיריהן. הן המשיכו לקיים קשרים אחרי המלחמה עם מיכאיל וכן עם דומקה שיקטוב ועם מריה סווישצ'נקוב שעזרו להן להנצל בתקופת השואה. בשנות ה-90 היגרו שתיהן לארצות הברית. מיכאל מרטיניוק נפטר 8 ביולי 1971.<ref name=":0" />

== הכרה והנצחה ==
ב-26 באפריל 2006 הכיר יד ושם במיכאיל מרטיניוק כחסיד אומות העולם. הטקס התקיים בקייב, אוקראינה ושמו נחקק בקיר הכבוד בגן חסידי אומות העולם ביד ושם בירושלים.<ref name=":0" />

==הערות שוליים==

קטגוריה:אוקראינים חסידי אומות העולם
קטגוריה:ילידי 1894
קטגוריה:נפטרים ב-1971
הסופר קאפ הגאנאי

הסופר קאפ הגאנאי (באנגלית: Ghana Super Cup) הוא מפעל כדורגל מסוגת הסופר קאפ המשוחק אחת לשנה בין אלופת הפרמייר ליג הגאנאי לבין מחזיקת הגביע הגאנאי.

המפעל הוקם בשנת 1996, אך לאחר שני טורנירים – הופסק עד לשנת 2011, בה חזר לפעילות.

על פי כללי המפעל, אם קבוצה אחת זכתה גם בליגה וגם בגביע – היא זוכה אוטומטית גם בסופר קאפ. עם זאת, ההתאחדות יכולה להחליט לקיים משחק ראווה בין הקבוצה לסגניתה בליגה או בגביע, שלא יקבע את זהות הזוכה בסופר קאפ.<ref></ref>

==הגמר לפי שנים==
{| class="wikitable"
! שנה
! זוכה
! תוצאה
! סגנית
! הערות
|-
| 1997
| הארטס אוף אוק
| 1–0
| גאפוהה
| <ref></ref>
|-
| 1998
| הארטס אוף אוק
| 2–1
| אסאנטה קוטוקו
| <ref></ref><ref></ref>
|-
| 2011
| נניה
| 1–1 (4–3 פ)
| ברקום צ'לסי
|<ref name="Abedi inspires Nania to Super Cup triumph"></ref>
|-
| 2012
| אסאנטה קוטוקו
| 2–0
| ניו אדוביאז יונייטד
|<ref name="Asante Kotoko beat Edubiase to win Ghana’s Super Cup"></ref>
|-
| 2013
| אסאנטה קוטוקו
| 3–0
| מדימה
|
|-
| 2014
| אסאנטה קוטוקו
| –
| –
|
|-
| 2016
| מדימה
| 1–0
| אשנטי גולד
| <ref></ref>
|-
| 2017
| וואה אול סטארס
| 1–0
| בכם יונייטד
| <ref></ref>
|-
| 2018
| אדואנה סטארס
| 1–0
| אסאנטה קוטוקו
| <ref></ref>
|-
| 2021
| הארטס אוף אוק
| –
| –
|
|}

==הערות שוליים==

קטגוריה:תחרויות כדורגל בגאנה
גאנה
אליהו אלפאנדרי

רבי אליהו אלפאנדרי או אלפנדרי (הראשון) היה ראש רבני קושטא באמצע המאה ה-17, מחבר ספר מכתב מאליהו.

== ביוגרפיה ==
נולד בקושטא בשנת הת"ל (1670) לערך למשפחה מצאצאי מהר"י באסן, שם למד אצל רבי משה בנבנישתי, מחבר שו"ת פני משה. נודע כפוסק מפורסם, במיוחד בדיני גיטין ועגונות, וספרו "מכתב מאליהו" מהווה ספר בסיס להלכות גיטין ועגונות בספרות האחרונים שלאחריו. חתם על פסק דין יחד עם רבי יהודה רוזאניס, בעל המשנה למלך ועם רבי אליעזר בן שנג'י<ref>תורת הקנאות, לבוב תר"ל</ref>, שגם כותב עליו <ref>סדר אליהו סימן י"ד</ref>. רבי יעקב אלפנדרי כותב עליו בהקדמה לספרו: . ייסורין עברו עליו בחייו, ומרוב טרדותיו נמנע מלפסוק בשאלות השייכות לחלק חושן משפט, בהן ניתן להתפשר גם ללא פסיקתו, כעדותו:

ניכר גם מהקדמתו של רבי יעקב אלפנדארי לספר סדר אליהו שהרב אליהו חי בדוחק גדול.

== ספריו ==
מכתב מאליהו
* סדר אליהו רבה וזוטא (תע"ט) - שו"ת על הלכות עגונא דאתתא
* מכתב מאליהו - מערכות על הלכות גיטין ובהם שקלא וטריא עמוק בדברי הש"ס והפוסקים, ובסופו קונטריס שמות הגיטין, וקונטריס שנשמט מסדר אליהו הכולל מראי מקומות למאות דינים בהלכות עיגון.

== לקריאה נוספת ==
* פתח דבר לספר מכתב מאליהו בהוצאה החדשה
* ש' וואנונו, אנציקלופדיה לחכמי טורקיה, עמוד 123

== קישורים חיצוניים ==
* 
* 

== הערות שוליים ==

קטגוריה:איסטנבול: רבנים
קטגוריה:רבנים: אחרונים
קטגוריה:רבנים ספרדיים
קטגוריה:רבנים טורקים
קטגוריה:מחברי ספרי שו"ת
קטגוריה:ילידי 1670
קטגוריה:נפטרים ב-1717
פתיח קארגומרוק

פתיח קארגומרוק (בטורקית: Fatih Karagümrük SK, הנקרא גם Karagümrük) הוא מועדון כדורגל טורקי הממוקם בשכונת קארגומרוק מהעיר העתיקה של איסטנבול. המועדון משחק בליגת העל הטורקית.

== היסטוריה ==
המועדון הוקם באביב 1926, והצטרף לליגות המקצועניות ב-1933.

המועדון שיחק בליגת העל הטורקית בשנים 1959–1963 ו-1983–1984. הקבוצה גם ירדה פעמיים לליגות הטורקיות החובבניות.

בעונת 1999/2000 חזר המועדון לליגה השלישית ולאחר עונה אחת טיפס ליגה נוספת לליגת המשנה.

לאחר שסיימה הקבוצה במקום הרביעי בליגה השלישית בעונת 2013/2014, שיחקה הקבוצה בפלייאוף העלייה לליגה השנייה נגד מאראספור והעפילה לליגת המשנה.

לאחר שסיימה הקבוצה במקום השני בליגה השנייה בעונת 2018/2019, המועדון היה זכאי לשחק בפלייאוף על מנת לעל לעלות לליגה הראשונה. לאחר שעבר את סאנליוראפספור ברבע גמר הפלייאוף ואת מאניסה בחצי הגמר, המועדון ניצח את סקאריאספור בגמר הפלייאוף והפך לאלוף הפלייאוף ועלה לליגה הראשונה בפעם הראשונה מאז 1984.

בתום העונה הראשונה של המועדון בליגה הבכירה אחרי 36 שנות היעדרות, סיימה הקבוצה את הליגה במקום ה-8 לאחר שצברה 60 נקודות ב-16 ניצחונות, 12 תוצאות תיקו ו-12 הפסדים. גם בעונה שלאחריה סיימה הקבוצה במקום ה-8. בנוסף הגיעה הקבוצה עד לשלב רבע הגמר.

ביוני 2022 מונה אנדראה פירלו, כדורגלן העבר האיטלקי למאמן הקבוצה.

== סגל הקבוצה ==
; נכון ל-19 בספטמבר 2022

 (בהשאלה מגלאטסראיי)

 (בהשאלה מגנואה)

 

 
 (בהשאלה מאטאלנטה)

 
 

 

==קישורים חיצוניים==

* 

== הערות שוליים==

קטגוריה:איסטנבול: מועדוני כדורגל
קטגוריה:קבוצות כדורגל שהוקמו ב-1926
קטגוריה:1926 בטורקיה
ניצן סדן

ניצן סדן (נולד ב-16 במרץ 1982) הוא עיתונאי טכנולוגיה והיי-טק, היסטוריון תעופה ופרשן בתחום ההיסטוריה של התעופה והלוחמה האווירית ישראלי. נודע בשל טור התעופה שלו, "הקברניט", אותו מפרסם מדי שבוע באתר כלכליסט.

==ביוגרפיה==
סדן נולד בקריית אונו, וגדל בכוכב יאיר. למד במכינה הקדם צבאית נחשון ולאחר מכן התגייס כלוחם ביחידה 636, ולאחר קורס הקצינים הפך לקמ"ן היחידה. לאחר קבלת דרגת סגן, עבר לשרת בחיל האוויר.

ב-2005 הוביל סדן צוות פינוי במסגרת פינוי גוש קטיף וההתנתקות מעזה. במהלך ההיערכות והאימונים פגש בנציגי ynet שחיפשו אדם שיסקר מהשטח ולאחר שסדן הראה להם דוגמאות מכתיבתו נבחר וקיבל את הטור "ניצן סדן: יומן קצין" בו סיפר על שירותו ונסיונותיו עם אנשים.

לאחר שחרורו מחיל האוויר בדרגת סא"ל למד מדעי המדינה ויחסים בין-לאומיים באוניברסיטה הפתוחה. לאחר הלימודים החל לערוך מדריכים אלקטרוניים, ואחר פנה לעיתונות ועבד כעורך בערוץ המחשבים של ynet, כעורך ערוץ הטכנולוגיה וההייטק של כלכליסט והתבלט כפרשן בתחום החומרה, אבטחת המידע והמובייל. כמו כן, פרסם מאמרים בתחום הסייבר באתרי אינטרנט כלי תקשורת בארצות הברית, והתמחה בתחום התוכן השיווקי מכוון הביצועים.

לצד קריירת העיתונות, עוסק סדן במחקרי תעופה, עבור קהילת התעופה הבין-לאומית ובין היתר עבור חיל האוויר הישראלי ומוזיאוני תעופה גדולים בארצות הברית, בהם ה-FOF ומוזיאון התעופה קוואנו בטקסס.

==הקברניט==
ב-24 ביוני 2017 השיק בכלכליסט את טור "הקברניט" אשר מציג סיפורים מהיסטוריית התעופה, על בסיס חומרים שאסף מאז ילדותו לצורך כתיבת ספר - בין היתר דרך גורמים בקהילת שחזור המטוסים בארצות הברית ובאירופה, מהנדסי תעופה, טייסים וקהילות אקדמיות.

הטור, שכולל תמיד טקסט ותקציר וידאו, זכה להצלחה גדולה באתר וכן בפייסבוק וביוטיוב, ואף צבר קוראים ומגיבים מחו"ל, לרבות מדינות ערב. הטור ספג ביקורת על שפתו העוקצנית של הכותב, ועל נטייתו להציג דעות לא פופולריות המשבחות את הצד המפסיד בעימותים היסטוריים - הסובייטים במלחמה הקרה, מדינות ערב במלחמות ישראל, ארגנטינה במלחמת פוקלנד ועוד. כמו כן, נטען שנקודות טכניות בטוריו מובאות באופן פשטני. לטור פעילות באינסטגרם, במסגרתה נוצר לעיתים שיח בין בני נוער חובבי תעופה מישראל וממדינות ערב.
מאז פרוץ מלחמת אוקראינה–רוסיה סדן מסקר את המלחמה מהפן של הלוחמה האווירית, בערוץ היוטיוב של "כלכליסט".

במהלך מלחמת חרבות ברזל העלה סדן סרטונים הקשורים ליכולות המבצעיות של ארגוני הטרור השונים וכן סיקור יומי על המלחמה בעמוד האינסטגרם.

==חיים אישיים==
סדן רווק ומתגורר בתל אביב.

==קישורים חיצוניים==

* [https://www.calcalist.co.il/home/0,7340,L-5704-174,00.html טור "הקברניט"], באתר כלכליסט

קטגוריה:סגל כלכליסט
קטגוריה:פרשנים ישראלים
קטגוריה:בוגרי מכינות קדם-צבאיות
קטגוריה:סגני-אלופים בחיל האוויר
קטגוריה:בוגרי האוניברסיטה הפתוחה
קטגוריה:ישראלים שנולדו ב-1982
הסופר קאפ הקנייתי

הסופר קאפ הקנייתי (באנגלית: Kenyan Super Cup) הוא מפעל כדורגל מסוגת הסופר קאפ המשוחק אחת לשנה בין אלופת ליגת העל הקנייתית לבין מחזיקת הגביע הקנייתי.

המפעל הוקם בשנת 2009, והמנצחת הראשונה בו הייתה מחזיקת הגביע גור מאהיה, שניצחה את אלופת המדינה מאתארה יונייטד.

==הגמר לפי שנים==
{| class="wikitable"
! שנה
! זוכה
! תוצאה
! סגנית
! הערות
|-
| 2009
| גור מאהיה
| 3–0
| מאתארה יונייטד
|<ref name="Gor Mahia - Super Cup '09"></ref>
|-
| 2010
| סופאפאקה
| 1–0
| AFC ליאופרדס
|
|-
| 2011
| סופאפאקה
| 1–0
| אולינזי סטארס
|
|-
| 2012
| טוסקר
| 1–1 (4–1 פ)
| גור מאהיה
|
|-
| 2013
| גור מאהיה
| 0–0 (5–4 פ)
| טוסקר
|
|-
| 2015
| גור מאהיה
| 2–1
| סופאפאקה
|
|-
| 2016
| באנדארי
| 1–0
| גור מאהיה
|
|-
| 2017
| גור מאהיה
| 1–0
| טוסקר
|
|-
| 2018
| גור מאהיה
| 1–0
| AFC ליאופרדס
|
|-
| 2019
| קריובנגי שארקס
| 1–0
| גור מאהיה
| <ref></ref>
|-
| 2020
| גור מאהיה
| 1–0
| באנדארי
| <ref></ref>
|-
| 2021
| טוסקר
| 1–1 (8–7 פ)
| גור מאהיה
| <ref></ref>
|-
|2022
|–
|–
|–
|לא שוחק
|-
|2023
|גור מאהיה
|1–1 (4–2פ)
|קקמגה הומבויז
|
|}

==הערות שוליים==

קטגוריה:תחרויות כדורגל בקניה
קניה
משה בנבנישתי

הרב משה בנבנישתי (או בנבנשת או הרב פני משה; 1608–1677) היה רב ופוסק בקושטא, מחבר ספר פני משה.

== ביוגרפיה ==
נולד לרבי נסים בן משה בנבנשת ולבתו היחידה של הראנ"ח בשנת שס"ח בקושטא<ref name=":0">פני משה, הקדמה</ref>. אביו נפטר בעודו בן 12 שנה, ואמו וסבותיו של רבי משה תמכו בו ועודדוהו כדי שימשיך לעסוק בתורה<ref name=":0" />. למד מנעריו בישיבתו של רבי שמואל וילייסד בקושטא, ובשנת ש"ץ (1630) התמנה לראש ישיבת "גברת" בעיר, שם כיהן עד חודש אב ת"ך (1660), אז נשרפה שכונת היהודים בעיר. שריפה זו לא פסחה על ישיבתו של רבי משה, שמעיד בצער כי רוב תורתו שכתב נשרפה:

כתב תשובות ופסקים רבים לרחבי האימפריה העות'מאנית, כמו לגליפולי, דמשק, ברושה, שאלוניקי, ירושלים, בולגרדו, אנדרינופול ועוד. כיהן כדיין בכמה הרכבים שונים, והיה ידוע כמתיר עגונות והקל בעניינם כמה שיכל כדי למצוא פתרון למצבם ההלכתי. נהג ללמוד בששת ימי השבוע, וביום השישי היה כותב על ספר את "כל אשר חרשתי בששת ימי המעשה"<ref name=":0" />.

בשנת ת"ז (1647) עת פרצה בקושטא מגפה, נמלט רבי משה לכפרים הסמוכים לעיר, ונד שם ממקום למקום.

בשנת ת"ל שהה בברושה, ושב לקושטא עד לפטירתו.

היה קרוב של רבי חיים בנבנישתי מחבר ספר כנסת הגדולה<ref>שם הגדולים (ח, יז)</ref>, עמו התווכח רבות<ref>פני משה חלק ג' סימן ב' וסימן ל"א</ref> ושל רבי יהושע רפאל בנבנישתי בעל ספר שדה יהושע<ref>שער יהושע סימן מ"ה</ref>, עמו, ועם רבים מאד מבני דורו, כגון רבי אהרן ששון<ref>פני משה חלק ב' סימן ק"ה</ref>, רבי אברהם אליגרי<ref>שם הגדולים, מערכת גדולים מערכת א' סימן י"ח</ref>, רבי אברהם הלוי אמיגו<ref>שם הגדולים מערכת ספרים אות פ [קלח] פרי חדש </ref> רבי מאיר די בוטון<ref>שם הגדולים, בערכו</ref> רבי אברהם בן חנניה<ref>שם הגדולים, אות מ' סימן ק"ה</ref>, אברהם רוזאניס<ref>הראשון. עיין בשם הגדולים בערכו (א, קד)</ref>, רבי יהודה ליאון<ref>פני משה חלק ב' סימן י"ד</ref>, רבי יצחק פראנסיץ<ref>שם הגדולים אות י' סימן ש"ס</ref> התכתב בהלכה. היה עמיתם של רבי יוסף קצבי<ref>שם הגדולים, אות י' סימן עא</ref>, ורבי משה אלמושנינו. מתלמידיו היה רבי אליהו אלפאנדרי, מחבר ספר מכתב מאליהו.

נפטר בקושטא בשנת התל"ז (1677)

== ספריו ==
* שו"ת פני משה (ג' חלקים, חלק שלישי נדפס לאחר פטירתו)
* ריב לשונות - לא הגיע לידינו<ref>שם הגדולים מערכת גדולים אות מ [קה] מהר"ר משה בנבנשת</ref>

== לקריאה נוספת ==
* פני משה, הקדמת המחבר
* שם הגדולים מערכת גדולים אות מ [קה] מהר"ר משה בנבנשת

== קישורים חיצוניים ==
* 
* 
* 
* 

== הערות שוליים ==

קטגוריה:איסטנבול: רבנים
קטגוריה:מחברי ספרי שו"ת: ראשוני האחרונים
קטגוריה:רבנים: אחרונים
קטגוריה:האימפריה העות'מאנית: רבנים
קטגוריה:ראשי ישיבה
מילאן ריסטובסקי

מילאן ריסטובסקי (במקדונית: Милан Ристовски; נולד ב-8 באפריל 1998 בסקופיה שבמקדוניה הצפונית) הוא כדורגלן צפון מקדוני המשחק בעמדת החלוץ בקבוצת ספרטק טרנבה מליגת העל הסלובקית ובנבחרת מקדוניה הצפונית.

== קריירת מועדונים ==
ריסטובסקי שיחק בקבוצת רבוטניצ'קי, רייקה, נ.ק. קרשקו וניטרה.

בשנת 2021 החל לשחק בספרטק טרנבה מליגת העל הסלובקית, תחילה כמושאל ולאחר מכן בחוזה קבוע.

== קריירה בינלאומית ==
ב-4 ביוני 2021 ערך ריסטובסקי את הופעת הבכורה שלו בנבחרת מקדוניה הצפונית, בניצחון 4-0 על נבחרת קזחסטן במשחק ידידות. במשחק זה הבקיע את שער הבכורה שלו בנבחרת.

ריסטובסקי היה חלק מסגל נבחרת מקדוניה הצפונית לטורניר יורו 2020, וערך הופעה אחת בטורניר.

== חיים אישיים ==
אחיו הגדול של ריסטובסקי הוא כדורגל דינמו זאגרב ונבחרת מקדוניה הצפונית, סטפן ריסטובסקי.

== קישורים חיצוניים ==

== הערות שוליים ==

קטגוריה:כדורגלנים מקדונים
קטגוריה:חלוצי כדורגל מקדונים
קטגוריה:סקופיה: כדורגלנים
קטגוריה:כדורגלני רבוטניצ'קי
קטגוריה:כדורגלני רייקה
קטגוריה:כדורגלני ניטרה
קטגוריה:כדורגלני ספרטק טרנבה
קטגוריה:כדורגלני נבחרת מקדוניה הצפונית
קטגוריה:כדורגלני יורו 2020
קטגוריה:מקדונים שנולדו ב-1998
הסופר קאפ המלטזי

הסופר קאפ המלטזי (באנגלית: Maltese Super Cup) הוא מפעל כדורגל מסוגת הסופר קאפ המשוחק אחת לשנה בין אלופת ליגת העל המלטזית לבין מחזיקת הגביע המלטזי.

הטורניר שוחק בצורה לא רשמית ותחת מספר שמות שונים מעונת 1953/1954, אך הפך לרשמי מעונת 1984/1985. תחילה הוא נערך בסוף העונה, ומשנת 2003 הוא החל להיערך בחודש דצמבר.

==הגמר לפי שנים==
{| class="wikitable"
! שנה
! זוכה
! תוצאה
! סגנית
|-
| 1985
| רבאט אייאקס
| 2–0
| Żurrieq
|-
| 1986
| רבאט אייאקס
| 4–2
| פאולה היברניאנס
|-
| 1987
| חמרון ספרטנס
| 3–0
| ולטה
|-
| 1988
| חמרון ספרטנס
| 1–0 (ה)
| סלימה וונדררס
|-
| 1989
| חמרון ספרטנס
| 3–3 (ה) 7–6 (פ)
| סלימה וונדררס
|-
| 1990
| ולטה
| 3–0
| סלימה וונדררס
|-
| 1991
| חמרון ספרטנס
| 1–1 (ה) 6–5 (פ)
| ולטה
|-
| 1992
| חמרון ספרטנס
| 2–0
| ולטה
|-
| 1993
| פלוריאנה
| 4–1
| ולטה
|-
| 1994
| פאולה היברניאנס
| 2–2 (ה) 5–4 (פ)
| פלוריאנה
|-
| 1995
| ולטה
| 2–2 (ה) 6–5 (פ)
| פאולה היברניאנס
|-
| 1996
| סלימה וונדררס
| 0–0 (ה) 3–2 (פ)
| ולטה
|-
| 1997
| ולטה
| 5–2
| בירקירקארה
|-
| 1998
| ולטה
| 2–0
| פאולה היברניאנס
|-
| 1999
| ולטה
| 2–1
| בירקירקארה
|-
| 2000
| סלימה וונדררס
| 3–0
| בירקירקארה
|-
| 2001
| ולטה
| 2–1
| סלימה וונדררס
|-
| 2002
| בירקירקארה
| 1–0 (ה)
| פאולה היברניאנס
|-
| 2003
| בירקירקארה
| 2–0
| סלימה וונדררס
|-
| 2004
| בירקירקארה
| 3–1 (ה)
| סלימה וונדררס
|-
| 2005
| בירקירקארה
| 3–0
| סלימה וונדררס
|-
| 2006
| בירקירקארה
| 2–1
| פאולה היברניאנס
|-
| 2007
| פאולה היברניאנס
| 3–1
| מרסקסלוק
|-
| 2008
| ולטה
| 2–0
| בירקירקארה
|-
| 2009
| סלימה וונדררס
| 1–0
| פאולה היברניאנס
|-
| 2010
| ולטה
| 3–2 (ה)
| בירקירקארה
|-
| 2011
| ולטה
| 3–0
| פלוריאנה
|-
| 2012
| ולטה
| 3–1
| פאולה היברניאנס
|-
| 2013
| בירקירקארה
| 3–2
| פאולה היברניאנס
|-
| 2014
| בירקירקארה
| 2–1
| ולטה
|-
| 2015
| פאולה היברניאנס
| 2–1
| בירקירקארה
|-
| 2016
| ולטה
| 2–1
| סלימה וונדררס
|-
| 2017
| פלוריאנה
| 1–0
| פאולה היברניאנס
|-
| 2018
| ולטה
| 2–1
| בלזן
|-
| 2019
| ולטה
| 2–1
| בלזן
|-
| 2020 ||colspan=5| לא נערך
|-
| 2021 ||colspan=5| לא נערך
|-
|2022
|פאולה היברניאנס
|0–0 (5–4פ)
|פלוריאנה
|-
|2023
|חמרון ספרטנס
|4–0
|בירקירקארה
|}

קטגוריה:תחרויות כדורגל במלטה
מלטה
גילה משולם

אלכסנדרה גילה משולם (נולדה ב-1936) היא אדריכלית ישראלית. במשך יותר מ-40 שנה עבדה כשותפה עם בעלה, ברוך משולם, בתכנון מבני מגורים, מבני ציבור, מוסדות חינוך ורפואה.
==קורות חיים==
גילה משולם נולדה בשנת 1936 בתל אביב. אביה היה אברהם פלמן, רואה חשבון שפרסם ספרות מקצועית והרצה בבית הספר הגבוה למשפט וכלכלה בתל אביב, וסבתה רבתא שלה הייתה שרה איטה פלמן, המכונה "אם הפרדסנות העברית בארץ ישראל". משולם למדה בגימנסיה בלפור, בית ספר הכרמל וגימנסיה הרצליה, ולאחר סיום הלימודים שירתה בצבא כשרטטת במפקדת חיל ההנדסה הקרבית. ב-1956 נישאה גילה לאדריכל יוצא בולגריה ברוך משולם ולאחר הנישואין למדה אדריכלות בטכניון. לאחר סיום לימודיה, עבדה גילה במשרדים 'אקסלורד וגולדנר' ו-'לופנפלד וגמרמן בתל אביב. ב-1964, הצטרפה גילה למשרדו של ברוך כשותפה. עוד באותה שנה, השתתפה משולם בתכנון בית לינה לוי בגבעתיים.

בין היתר, הייתה גילה שותפה בתכנון מבנה אולפני גבע בגבעתיים, בית אליקים בתל ברוך, בתכנון חדרי אוכל עבור צה"ל, שכונת תל-גנים בגבעתיים), המונה למעלה מ-30 מבנים בני 4 קומות, בנין מגורים רב קומות מעל מרכז מסחרי ועוד כ-20 קוטג'ים ווילות בודדות, וקולנוע "הדר" בכפר סבא. בשנת 1965 זכו ברוך וגילה משולם בפרס שלישי בתחרות מטעם עיריית ירושלים על תוכניתם למרכז עסקים במערב העיר. בשנת 1966 זכו האדריכלים משולם בפרס שלישי לתכנון תיכון ליידי דייוויס בתל אביב. לאחר מכן הייתה משולם מעורבת בתכנון מרפאת בה"ד 7, טרמינל "ארקיע" בנתב"ג, מפעלי תעשייה בצפון הארץ ומלון "גלי זוהר" בעין בוקק. בשנת 1968 זכו האדריכלים בפרס שלישי על תכנון יד זיכרון בקינשאסה לשליט קונגו פטריס לומומבה. שנה לאחר מכן זכו השניים בפרס שני בתחרות לתכנון מכון אזרחי בצפת.

בשנות השבעים היו בני הזוג שותפים בתכנון העירוני בקריית טבעון, בהרחבת משרדי הקריה, בניית מבנה עיריית אשקלון, בתכנון חלקו המסחרי של מתחם לונדון מיניסטורס ובניין רמות אביב ובהרחבת מכללת דוד ילין. כמו כן השתתפה באותו עשור בתכנון מבני בנקים ובתי מגורים, ובתכנון תחנת מגן דוד אדום בירוחם.

בשנות השמונים השתתפה משולם בהרחבת טרמינל עטרות בירושלים, בתכנון מלון רמון במצפה רמון, בעיצוב ביתנים לתערוכות בינלאומיות של מפעל Prometal האיטלקי. כמו כן הגישו ברוך וגילה הצעות לתכנון אתר הנצחה לחללי קהילת המודיעין והיכל התרבות באר שבע. בשנות התשעים השתתפה משולם בהרחבת בית חולים פוריה, ו-HIT מכון טכנולוגי חולון, בתכנון שכונת פסגות ים בקריית ים, ומבני תשתית באוניברסיטת בן-גוריון בנגב. כמו כן השתתפה משולם בתכנון מרכז רפואי נתן בבאר שבע, הכולל מרפאה פנימית, מתקן אשפוז ומרפאת שיניים. בשנות האלפיים השתתפה משולם בתכנון מרפאת בה"ד 10 במחנה צריפין ומספר מרפאות אזרחיות ובתי מגורים, ביניהן מרפאות באליקים, בירנית ומחנה פילון.

בני הזוג פעלו יחדיו עד לסגירת המשרד בראשית העשור השני של המאה ה-21 ופטירתו של ברוך משולם. לבני הזוג משולם שני ילדים, שישה נכדים ושני נינים.

==קישורים חיצוניים==
* 
* 
* מיכאל יעקובסון: [http://www.xnet.co.il/architecture/articles/0,14710,L-3106884,00.html האדריכל הטוב בציירים, הצייר הטוב באדריכלים: ברוך משולם הופך דף], 21.9.2014, Xnet
* 

== הערות שוליים ==

קטגוריה:אדריכלים ישראלים
קטגוריה:אדריכליות ישראליות
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:ישראליות שנולדו ב-1936
קטגוריה:ישראלים שנולדו ב-1936
זגוניקו

זגוניקו (באיטלקית: Sgonico) היא קומונה בנפת טריאסטה שבמחוז פריולי-ונציה ג'וליה שבצפון איטליה, הממוקמת כ-12 ק"מ צפונית-מערבית לטריאסט בקרבת גבול עם סלובניה. היא ממוקמת באזור קראס שמחולק בין סלובניה לאיטליה.

==היסטוריה==
באזור קיימות עדויות של התיישבות אנושית עוד מתקופה הפרהיסטורית. היישוב לראשונה הוזכר בשנת 1309. שם העיר הוא ממילה סלאבית zvonik - "פעמון", ככל הנראה תוך התייחסות לכנסייה גדולה שנבנתה במהלך המאה ה-15 וכוללת מגדל בגובה 36 מ'. גם כיום כנסייה זו מהווה ציון חשוב של היישוב. תקופה ארוכה האזור היה חלק של האימפריה האוסטרו-הונגרית. לאחר סיום מלחמת העולם הראשונה הוא סופח לאיטליה. לאחר מלחמת העולם השנייה האזור היה במחלוקת בין איטליה ליוגוסלביה. בסופו של דבר בהתאם להסכם אזור העיירה נותר חלק של איטליה. ההסדר סוכם סופית רק בשנת 1975 במסגרת אמנת אוזימו.

העיירה מקושרת לעיר טריאסט עם כביש מהיר ומסילת ברזל.

בהתאם למפקד אוכלוסין שנערך בשנת 1971 כ-82% מאוכלוסיית העיר הם סלובנים. בשנת 2022 בעיירה התגוררו קצת פחות מ-2000 תושבים.

בעיירה ממוקמים משרדים של חברות טליט תקשורת ו-u-blox.

בקרבת העיירה נמצא אתר מערת גרוטה ג'יגאנטה שהיא אתר תיירותי פופולרי.

==אקלים==

==קישורים חיצוניים==

* 

קטגוריה:איטליה: ערים
קטגוריה:פריולי-ונציה ג'וליה: ערים
ג'ורג' המורי

ג'ורג' המורי (בהונגרית: Hámori György; 1918 – 1990) היה מעצב גרפי ישראלי-אוסטרלי ממוצא יהודי-הונגרי. שנודע בשל עיצובי הבולים שלו בישראל, אוסטרליה ופפואה ניו גיני. וכן כמעצב סמלילים רבים, בהם הסמליל של בנק חבר העמים של אוסטרליה ושטרות כסף של הבנק.

==ביוגרפיה==
המורי נולד בבודפשט, הונגריה ולמד ציור וגרפיקה בווינה שבאוסטריה. לאחר מלחמת העולם השנייה עלה לישראל והתגורר בתל אביב. צייר עטיפות לספרים, ובשנת 1952 החל לצייר בולים למען דואר ישראל. עד שנת 1956 הונפקו בישראל עשרות בולים שצייר. ידועים בעיקר בולי השבטים שעיצב (1955–1956), כמו גם בול יום העצמאות השביעי.

בשנת 1954 זכה בפרס ראשון בתחרות בין-לאומית של האו"ם לציור בול אונסק"ו, ובהמשך צייר בולים נוספים עבור האו"ם.

בשנת 1956 היגר לאוסטרליה, שם עסק בציור בולים וכן בעבודות גרפיות עבור חברת התעופה קוואנטס, בנקים וחברות נוספות.

נפטר בשנת 1990.

==גלריה==
<gallery>
Stamp of Israel - Festivals 5715.jpg|מועדים לשמחה תשט"ו
Stamp of Israel - Independence 1955 - 150Pr.jpg|בול יום העצמאות השביעי, תשט"ו
Stamp of Israel - Tribes 1955 - 10Pr.jpg|ראובן. 1955
Magen David Adom 25th anniversary.jpg|25 שנות מגן דוד אדום
Stamp of Israel - Airmail 1954 - 100mil.jpg|דואר אוויר - שער הגיא
Stamp of Israel - BILU.jpg|70 שנה לעליית ביל"ו
</gallery>

==קישורים חיצוניים==

* [https://catalogue.nla.gov.au/Record/6327391/Copyright? ביוגרפיה של ג'ורג' המורי], בתוך רשומה על ספרו "Qantas: Australia's round the world airline: forty years of service 1920–1960" שראה אור לרגל 40 שנות פעילות של חברת התעופה הלאומית האוסטרלית קוואנטס, בקטלוג הספרייה הלאומית של אוסטרליה
* [https://kavimvenekudot.wordpress.com/2014/04/06/חידה-בולאית-שנפתרה-מי-הוא-המעצב-של-בול/ חידה בולאית שנפתרה - מי הוא המעצב של בולי שנים-עשר השבטים משנות ה-50]
<div class="mw-content-ltr">
* [https://recollection.com.au/biographies/george-hamori George Hamori (1918–>)], Re:collection
</div>

==הערות שוליים==

קטגוריה:ציירים יהודים הונגרים
קטגוריה:ציירים ישראלים
קטגוריה:ציירים אוסטרלים
קטגוריה:מעצבי בולים
קטגוריה:מעצבי בולים ישראלים
קטגוריה:ישראלים שהיגרו לאוסטרליה
קטגוריה:בודפשט: אישים
קטגוריה:ציירים הונגרים
קטגוריה:יהדות בודפשט
קטגוריה:ישראלים שנולדו ב-1918
קטגוריה:אוסטרלים שנולדו ב-1918
קטגוריה:ישראלים שנפטרו ב-1990
קטגוריה:אוסטרלים שנפטרו ב-1990
דסטיני אודוג'י

איאנומה דסטיני אודוג'י (באיטלקית: Iyenoma Destiny Udogie; נולד ב-28 בנובמבר 2002 בוורונה שבאיטליה) הוא כדורגלן איטלקי המשחק בעמדת המגן השמאלי בקבוצת טוטנהאם הוטספר ובנבחרת איטליה.

== קריירת מועדונים ==
אודוג'י גדל במחלקת הנוער של הלאס ורונה. ב-8 בנובמבר 2020 ערך את הופעת הבכורה שלו בקבוצה הבוגרת של המועדון, בתיקו 2–2 עם מילאן במסגרת המחזור השביעי בסרייה א' לעונת 2020/2021. הוא ערך שש הופעות ליגה במהלך עונה זו.

ב-15 ביולי 2021 הושאל אודוג'י למשך עונה אחת לאודינזה מהסרייה א'. ב-13 באוגוסט ערך את הופעת הבכורה שלו במועדון, בניצחון 3–1 על אסקולי במסגרת הסיבוב הראשון של קופה איטליה. ב-22 באוגוסט ערך את הופעת הבכורה שלו בליגה במדי המועדון, בתיקו 2-2 עם יובנטוס במסגרת המחזור הראשון לעונת 2021/2022. ב-25 בפברואר 2022 הבקיע את שער הבכורה שלו במועדון, בתיקו 1-1 עם מילאן במסגרת המחזור ה-27 בליגה. בסך הכל ערך אודוג'י 35 הופעות ליגה במהלך תקופת ההשאלה, בהן הבקיע חמישה שערים. ב-9 באוגוסט 2022 חתם באופן קבוע באודינזה.

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:מגני כדורגל איטלקים
קטגוריה:כדורגלני הלאס ורונה
קטגוריה:כדורגלני אודינזה
קטגוריה:כדורגלני טוטנהאם הוטספר
קטגוריה:כדורגלני נבחרת איטליה
קטגוריה:ספורטאים איטלקים באנגליה
קטגוריה:איטלקים שנולדו ב-2002
אלידו סיידו

אלידו סיידו (באנגלית: Alidu Seidu; נולד ב-4 ביוני 2000 באקרה שבגאנה) הוא כדורגלן גנאי המשחק בעמדת הבלם בקבוצת סטאד רן מליגת העל הצרפתית ובנבחרת גאנה.

== קריירת מועדונים ==
סיידו גדל באקדמיית JMG. בשנת 2020 עבר לקלרמון פוט מליגת המשנה הצרפתית. ב-19 בספטמבר 2020 ערך סיידו את הופעת הבכורה שלו בקבוצה הבוגרת של המועדון, בתיקו 1-1 נגד טולוז במסגרת המחזור הרביעי בליגה לעונת . הוא ערך 22 הופעות ליגה בעונה זו, שהסתיימה בעלייתה של קלרמון פוט לליגת העל הצרפתית.

ב-15 באוגוסט 2021 ערך את הופעת הבכורה שלו בליגת העל הצרפתית, בניצחון 2-0 על טרואה במסגרת המחזור השני לעונת 2021/2022. הוא ערך 21 הופעות ליגה בעונה זו.

ב-29 בינואר 2024 חתם סיידו בשורות סטאד רן <ref></ref>

== קריירה בינלאומית ==
ב-10 ביוני 2022 ערך סיידו את הופעת הבכורה שלו בנבחרת גאנה, בהפסד 4-1 לנבחרת יפן במסגרת גביע קירין .

נכלל בסגל נבחרת גאנה לטורניר מונדיאל 2022.

נכלל בסגל נבחרת גאנה לטורניר גביע אפריקה לאומות 2023.

== קישורים חיצוניים ==

== הערות שוליים ==

קטגוריה:כדורגלנים גנאים
קטגוריה:בלמי כדורגל גנאים
קטגוריה:אקרה: כדורגלנים
קטגוריה:כדורגלני קלרמון פוט
קטגוריה:כדורגלני נבחרת גאנה
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:גנאים שנולדו ב-2000
יואל בעל שם

רבי יואל בעל שם מזמושץ המכונה רבי יואל בעל שם הראשון (נפטר לפני שנת ה'תס"ו) היה מקובל שפעל בזמושץ' בתקופת גזירות ת"ח-ת"ט והתפרסם כבעל מופת וכבעל שם.

== חייו ==
רב יואל נסע הרבה בכל רחבי פודוליה לרפא חולי נפש וחולי הגוף באמצעות לחשים וקמעות, ולגרש דיבוקים על ידי להטים והשבעות וצירופי שמות קדושים.

סגולותיו ורפואותיו נדפסו בספרים "תולדות אדם" ו"מפעלות אלקים". על שני הספרים נמצאות הסכמותיו של נכדו, ר' יואל בעל שם השני.

בספר "קב הישר" חלק ב', שנדפס לראשונה בשנת ה'תס"ו, מסופר על נס שערך בשנים ה'תמ"א וה'תמ"ב, אך כבר נכתב אחר שמו התואר "ז"ל".

שמואל יוסף פין זיהה אותו עם רבי יואל היילפרין שהיה רב במספר ערים במזרח אירופה. דברים אלו נדחו על ידי יעקב דוב מנדלבוים.

== נפלאותיו ==
עוד בחייו הרבו לספר ממנו מופתים ונפלאות שונים. לדוגמה:
*בספר "תולדות אדם" מסופר כי "בשנת ת"ח בעת הזעם כשברחו רבים על הספינות והרקים רדפו אחריהם בדוגיות וספינות קטנות וכמעט שהשיגום", תלה רבי יואל קמע על הספינה, "והלכה במרוצה נפלאה מאד מאד ונתעלמה מעיני הרקים".
*בספר "קב הישר" מסופר באריכות שבשנות ה'תמ"א-ה'תמ"ב פעל רבי יואל אצל השדים לבוא ולהתדיין בפני בית הדין הצדק שבפוזנן וגם לקיים "פסק הדין" של בית הדין לצאת מבית מסוים שכביכול השתלטו עליו.

== צאצאיו ==
בנו של רבי יואל היה רבי אורי, אביו של רבי יואל היילפרין (השני) שהתפרסם אף הוא כבעל שם.

בן בנו ר' צבי הירש היילפרין, בנו ר' זאב דוב שיף, מחבר "מנחת זיכרון", על מסכת עירובין.

== קישורים חיצוניים ==
*
* 

== הערות שוליים ==

קטגוריה:בעלי שם
קטגוריה:אישים שחיו במאה ה-17
קטגוריה:יהודים פולנים
תומאס סטרקושה

תומאס פוטאק סטרקושה (באלבנית: Thomas Fotaq Strakosha; נולד ב-19 במרץ 1995 באתונה שביוון) הוא כדורגלן אלבני המשחק בעמדת השוער בקבוצת א.א.ק. אתונה ובנבחרת אלבניה.

== קריירת מועדונים ==
סטרקושה נולד באתונה בזמן שאביו, פוטו סטרקושה, שיחק בליגה היוונית. הוא גדל במחלקות הנוער של פאניוניוס ושל לאציו. בעונת 2012/2013 החל לשמש כשוער המחליף של לאציו בסרייה א'.

ב-9 ביולי 2015 הושאל סטרקושה למשך עונה אחת לסלרניטנה מהסרייה ב'. הוא ערך 11 הופעות ליגה במהלך תקופת ההשאלה.

עם חזרתו ללאציו מההשאלה, החל סטרקושה לשמש כשוער הראשון של לאציו.

ב-14 ביולי 2022 חתם בברנטפורד מהפרמייר ליג.

ב-8 ביולי 2024 חתם בא.א.ק. אתונה לחמש שנים.

== קריירה בינלאומית ==
ב-24 במרץ 2017 ערך סטרקושה את הופעת הבכורה שלו בנבחרת אלבניה, בהפסד 0–2 לנבחרת איטליה במסגרת מוקדמות מונדיאל 2018. נכלל בסגל נבחרת אלבניה ליורו 2024.<ref></ref>

== קישורים חיצוניים ==

== הערות שוליים ==

קטגוריה:כדורגלנים אלבנים
קטגוריה:שוערי כדורגל אלבנים
קטגוריה:אתונה: כדורגלנים
קטגוריה:כדורגלני לאציו
קטגוריה:כדורגלני סלרניטנה
קטגוריה:כדורגלני ברנטפורד
קטגוריה:כדורגלני א.א.ק. אתונה
קטגוריה:כדורגלני נבחרת אלבניה
קטגוריה:כדורגלני יורו 2024
קטגוריה:ספורטאים זרים בקפריסין
קטגוריה:ספורטאים זרים ביוון
קטגוריה:ספורטאים זרים באיטליה
קטגוריה:ספורטאים אלבנים באנגליה
קטגוריה:ספורטאים קוסובנים באנגליה
קטגוריה:אלבנים שנולדו ב-1995